- Hindi News
- Controversy Over School Dress Saffron In Gujarat
गुजरात के स्कूल में भगवा ड्रेस पर विवाद, कांग्रेस ने जताया एतराज
अहमदाबाद। अहमदाबाद महानगरपालिका संचालित अंग्रेजी स्कूल शुरू होने के साथ ही विवाद में घिर गया है। विवाद स्कूली बच्चों के ड्रेस से जुड़ा है। विपक्षी दल कांग्रेस ने इस पर एतराज जताया है। हालांकि मनपा स्कूल बोर्ड के चेयरमैन डॉ. हर्षद पटेल का कहना है कि ड्रेस किसी राजनीतिक वजह से केसरी नहीं रखी गई है किंतु जूनियर एवं सीनियर के बच्चों पर लोरसन्ट कलर अच्छे लगते हैं। इसलिए केसरी रंग की टी-शर्ट दी गई है। यदि राजनीतिक वजह से ऐसा किया गया होता तो हाफ पैंट के ब्ल्यू कलर की जगह केसरी रंग रखा जा सकता था। उल्लेखनीय है कि इसी सप्ताह शिक्षा मंत्री भूपेन्द्र सिंह चूडास्मा ने पूर्वी अहमदाबाद के शाहपुर में मनपा के इस अंग्रेजी स्कूल का लोकार्पण किया था। इससे जुड़ा पहला विवाद यह था कि शिक्षा मंत्री ने लोकार्पण पहले कर दिया स्कूल को मंजूरी बाद में मिली थी। अब ड्रेस को लेकर विवाद है।
tgl_Latn eng_Latn hin_Deva hin_Deva